El teatre infantil i la màgia prenen de nou les places divendres amb el festival ‘Menuda Ciutat’
10 de maig 2018

![](/media/pz1dhgm4/76-web_cuerpo_menuda-ciutat.jpg)  
  
​Demà, divendres 11 de maig, les plaçes de Sagunt i del Port de Sagunt acolliran de nou actuacions de teatre i marionetes infantils dirigides als més xicotets. L'objectiu de la tercera edició del festival ‘Menuda Ciutat, el divendres teatre al carrer’ és acostar les activitats culturals als espais públics i, en concret, a un públic familiar.

  

Per això, durant els divendres de tot el mes, es realitzaran actucions en quatre places al mateix temps de les set escollides en esta edició, que són Cronista Chabret, Reina Fabiola, Antiga Moreria, Àgora del Casal Jove, carrer Alquerieta del Roc, Albereda del Consell i Manuel Azaña. 

  

Concretament, demà, des de les 19 hores, s’interpretaran simultàniament: _Kanijo Circus_, per A la Lluna en la plaça Cronista Chabret; _Frente Malabar Chou_, per Escenart en la plaça Manuel Azaña; _Sonata Circus_, per La Trupe Malabo en el carrer l’Alquerieta del Roc; i _Las tres cerditas arquitectas_, per Los gatos con batas en la plaça Reina Fabiola.

  

Cal recordar que esta iniciativa fou una petició que van fer els propis xiquets a través dels grups motors del Consell de la Infància i que va ser arreplegada en el Pla d'Infància Municipal aprovat el passat any. En este pla s'arreplega la realització d'activitats culturals per a públic infantil en espais públics, tasca que la regidoria de Joventut està duent a terme a través de propostes com ‘Menuda Ciutat’ i ‘Els diumenges al solet’. Totes les companyies participants estan especialitzades en activitats infantils i han sigut preseleccionades pel SARC (Servei d'Assistència i Recursos Culturals) de la Diputació de València.

  

Quant a la programació, continuarà divendres que ve, 18 de maig a les 19 hores s'interpretaran simultàniament: _Superdona_, per La Troupe Malabo en l’Albereda del Consell; _La Rateta_, per Elisa Matallín en la plaça Antiga Moreria; _Piojos y Pulgas_, per Cecilia Silva en l’Àgora del Casal Jove; i _El Principito_, per Rebombori en la plaça Cronista Chabret.

  

El divendres 25 de maig a les 19 hores s'interpretaran simultàniament: _El día de Ramiro_, per AMEBA en la plaça Manuel Azaña; _Tornillo Magia Town_, per Baraka en l’Àgora del Casal Jove; E_l refugi dels monstres oblidats_, per Rebombori en la plaça Cronista Chabret; i _Cajas y cuentas_, per A la Lluna en el carrer l’Alquerieta del Roc.

  

Finalment, el divendres 25 de maig a les 17.30 hores i el dissabte 26 a les 11 h el Grup de Teatre de l'IES Clot del Moro interpretarà _Little Red Riding Hood (Caputxeta Roja)_, una obra de teatre infantil en anglés dirigida a públic a partir de 3 anys, produïda i interpretada per l'assignatura de teatre de 2º d'ESO de l'institut.

![](/media/j2umuwfb/76-web_cuerpo2_menudaciutat.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-teatre-infantil-i-la-magia-prenen-de-nou-les-places-divendres-amb-el-festival-menuda-ciutat/ "Facebook")
*   [](http://twitter.com/share?url=https://aytosagunto.es/va/actualitat/el-teatre-infantil-i-la-magia-prenen-de-nou-les-places-divendres-amb-el-festival-menuda-ciutat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-teatre-infantil-i-la-magia-prenen-de-nou-les-places-divendres-amb-el-festival-menuda-ciutat/ "Linked In")
*   [](mailto:?body=https://aytosagunto.es/va/actualitat/el-teatre-infantil-i-la-magia-prenen-de-nou-les-places-divendres-amb-el-festival-menuda-ciutat/)